* Παππού, πώς πέρασες τα παιδικά σου χρόνια.
* Και καλά και δύσκολα.
* Τι έτρωγες για πρωινό;
* Έτρωγα γάλα με ψωμί.
* Πόσες ώρες πήγαινες σχολείο και τι έτρωγες για κολατσιό;
* Από τις 7.30π.μ. μέχρι 13.00μ.μ. Αγοράζαμε ένα ψωμάκι και το βουτούσαμε στο λάδι από το ελαοτριβείο απέναντι από το σχολείο.
* Τα μεσημέρια τι έτρωγες συνήθως;
* Το φαγητό που είχε έτοιμο η μητέρα.
* Κρέας έτρωγες; Πόσες φορές την εβδομάδα;
* Μια με δυο φορές την εβδομάδα.
* Πού μαγειρεύατε; Τι σκεύη είχατε;
* Ανάβαμε φωτιά με πυροστιά και μαγειρεύαμε σε χάλκινα σκεύη (κατσαρόλες και ταψιά).
* Τι απογευματινό έτρωγες;
* Αυγό βραστό.
* Τι φρούτα έτρωγες;
* Σταφύλια, βερύκοκα, δαμάσκηνα, πορτοκάλια.
* Το βράδυ τι έτρωγες συνήθως;
* Τραχανά, μπομπότα (πίτα με καλαμποκίσιο αλεύρι).
* Πείνασες ποτέ;
* Όχι, αλλά ζήλευα τα γλυκά από το ζαχαροπλαστείο που δεν μπορούσα ν’ αγοράσω.
* Αναψυκτικά είχατε;
* Πίναμε γκαζόζα.
* Ποιο ήταν το αγαπημένο σου φαγητό;
* Το γιουβέτσι, που το τρώγαμε μια φορά στις δεκαπέντε μέρες.
* Ποιο φαγητό δε σου άρεσε καθόλου;
* Το τουρλού με μελιτζάνες και κολοκύθια.
* Τι κάνατε τις Κυριακές;
* Κάθε Κυριακή πηγαίναμε στην εκκλησία.

 Ευχαριστώ πολύ παππού

 Παύλος Ρ.